Μετρό Αθήνας

Το **Μετρό της Αθήνας** είναι ένα δίκτυο υπογείων, επιγείων και υπέργειων αστικών σιδηροδρόμων της Αττικής και συγκεκριμένα των περιοχών της ευρύτερης Αθήνας. Είναι το μοναδικό δίκτυο μετρό στην Ελλάδα. Εξυπηρετεί το πολεοδομικό συγκρότημα Αθήνας - Πειραιά, το οποίο έχει πληθυσμό άνω των τριών εκατομμυρίων κατοίκων.[Σημ. 2] Προσφέρει επίσης πρόσβαση στο Διεθνές Αεροδρόμιο Αθηνών «Ελευθέριος Βενιζέλος» που βρίσκεται στην πεδιάδα των μεσογείων, στην ανατολική Αττική. Το δίκτυο μετρό της Αθήνας αποτελείται από 3 γραμμές, με 66 συνολικά σταθμούς. Σε καθημερινή βάση, με το μετρό μετακινούνται κατά μέσον όρο 614.000 επιβάτες στην ευρύτερη περιοχή της πρωτεύουσας.

## Γραμμή 1

Το 1855, ο Πρωθυπουργός Αλέξανδρος Μαυροκορδάτος καταθέτει το Νομοσχέδιο «περί συστάσεως σιδηροδρόμου απ’ Αθηνών εις Πειραιά» και αρχίζουν προσπάθειες ανάθεσης του έργου. Τελικά, ο επίγειος αυτός σιδηρόδρομος αρχίζει να κατασκευάζεται το 1867 από τον Άγγλο επιχειρηματία Εδουάρδο Πίκερινγκ. Το έργο, από τον επόμενο χρόνο, συνεχίζει η εταιρεία *«Σιδηρόδρομοι Αθηνών Πειραιώς»* (Σ.Α.Π. Α.Ε.). Στις 27 Φεβρουαρίου 1869, γίνονται τα επίσημα εγκαίνια της σιδηροδρομικής γραμμής Θησείον - Πειραιάς. Η πρώτη ατμομηχανή με τα έξι βαγόνια της καλύπτει τη διαδρομή των 8,5 χιλιομέτρων από το Θησείο στον Πειραιά σε 19 περίπου λεπτά.

Η πρώτη επέκταση του αστικού αυτού σιδηροδρόμου, από το Θησείο στην Ομόνοια, θα επιτευχθεί με την κατασκευή σήραγγας που άρχισε το 1889. Η επέκταση, μαζί με την κατασκευή του πρώτου, επίγειου σταθμού της Ομόνοιας, στη διασταύρωση των οδών Λυκούργου και Αθηνάς, θα ολοκληρωθεί τον Μάιο του 1895.

Ο τότε Σιδηρόδρομος Αθηνών - Πειραιώς ηλεκτροδοτήθηκε το 1904 και «*μετατράπηκε σε έvαv από τoυς πρώτoυς σιδηρόδρoμoυς Μετρό της Ευρώπης*».[8]Ο ηλεκτροκίνητος, πλέον, σιδηρόδρομος της γραμμής Αθηνών - Πειραιώς θα αποκτήσει με το πέρας των χρόνων το προσωνύμιο *«*Ηλεκτρικός*»*.

Το 1926 δημιουργήθηκαν δύο Εταιρείες: η Ηλεκτρική Εταιρεία Μεταφορών (ΗΕΜ), που ανέλαβε την εκμετάλλευση των τραμ της Αθήνας και του λεγόμενου «Θηρίου», δηλαδή της σιδηροδρομικής γραμμής Πλατεία Αττικής - Κηφισιά, και οι Ελληνικοί Ηλεκτρικοί Σιδηρόδρομοι (ΕΗΣ), που διαδέχθηκαν τους ΣΑΠ. Οι ΕΗΣ ανέλαβαν να βελτιώσουν την υπάρχουσα γραμμή και να επεκτείνουν την υπόγεια σήραγγα ως τον σταθμό *Αττική* για να φθάσει η γραμμή του Ηλεκτρικού ως τηνΚηφισιά. Για τον σκοπό αυτό, δρομολόγησαν την κατασκευή υπόγειου σταθμού κάτω από την πλατεία Ομονοίας. Τα έργα ξεκίνησαν τον Ιανουάριο του 1928. Ο νέος, υπόγειος σταθμός «Ομόνοια» εγκαινιάστηκε από τον πρωθυπουργό Ελευθέριο Βενιζέλο στις 21 Ιουλίου 1930. Μετά τον Β΄ Παγκόσμιο Πόλεμο, το 1948, εγκαινιάστηκε και ο υπόγειος σταθμός *Βικτώρια*. Οι ΕΗΣ συνέχισαν τα έργα που ολοκληρώνονται σταδιακά το 1957 με τη λειτουργία του σταθμού της Κηφισιάς. Πλέον ο Ηλεκτρικός συνέδεε τον Πειραιά με την Κηφισιά, που αποτέλεσε και την τελευταία επέκταση της γραμμής.

Το 1976 οι Ελληνικοί Ηλεκτρικοί Σιδηρόδρομοι, πενήντα χρόνια από την ίδρυσή τους, περιήλθαν στο Ελληνικό Δημόσιο και μετονομάστηκαν σε Ηλεκτρικοί Σιδηρόδρομοι Αθηνών - Πειραιώς (ΗΣΑΠ). Η εταιρεία αυτή, για πάνω από τρεις δεκαετίες, μέχρι το 2011, που συγχωνεύθηκε στη ΣΤΑΣΥ (Σταθερές Συγκοινωνίες), είχε την ευθύνη λειτουργίας της Γραμμής Πειραιάς - Κηφισιά.

## Γραμμή 2

Οι προσπάθειες για την επέκταση του δικτύου μετρό τις Αθήνας έγιναν εντατικές τη δεκαετία του '60, όταν η κυβέρνηση Γεωργίου Παπανδρέου παρήγγειλε στον Αμερικανό μελετητή Γουίλμπουρ Σμιθ το 1962 μια μελέτη για τον ολοκληρωμένο συγκοινωνιακό σχεδιασμό της πρωτεύουσας.[3]  Η δικτατορική κυβέρνηση παρήγγειλε μια δεύτερη μελέτη στον Σμιθ, η οποία προέβλεπε για πρώτη φορά τη δημιουργία μιας γραμμής από το Ελληνικό προς το Περιστέρι μέσω του κέντρου.[4]

Μετά την πτώση της Δικτατορίας, η κυβέρνηση της Νέας Δημοκρατίας υιοθέτησε τα βασικά συμπεράσματα της μελέτης Σμιθ και το 1977 ύστερα από διεθνή διαγωνισμό παρήγγειλε μια προκαταρκτική μελέτη για τον σχεδιασμό ενός δικτύου μετρό από τη γαλλοελληνική κοινοπραξία SOFRETU-SGTE-SOGELERG-ADK. Η μελέτη αυτή αποτέλεσε και τη βάση για τη δημιουργία του δικτύου τη δεκαετία του 2000. Η μελέτη πρότεινε τη δημιουργία δύο νέων γραμμών. Η πρώτη εκτεινόταν από τον Γέρακα μέχρι το Αιγάλεω μέσω του κέντρου και η δεύτερη, διερχόμενη και αυτή από το κέντρο ένωνε τα Σεπόλια με τη Δάφνη.

Η κυβέρνηση του ΠΑΣΟΚ, η οποία είχε παγώσει το σχέδιο επέκτασης του μετρό κατά την πρώτη θητεία της,[5] επανέφερε τα σχέδια για μετρό το 1985 και το ενέταξε στο νέο Ρυθμιστικό Σχέδιο της Αθήνας που παρουσιάστηκε την ίδια χρονιά. Το σχέδιο περιελάμβανε τις γραμμές που είχε προτείνει η SOFRETU, την γραμμή Α Πειραιάς-Αιγάλεω-Γέρακας και τη γραμμή Β Περιστέρι-Γλυφάδα. Ο ΗΣΑΠ παρέδωσε μελέτες που συμφωνούσαν με αυτές τις γραμμές, οι οποίες μετονομάστηκαν σε 2 και 3, με την υπάρχουσα γραμμή να μετονομάζεται σε 1

## Γραμμή 3

Οι προσπάθειες για την επέκταση του δικτύου μετρό τις Αθήνας έγιναν πιο εντατικές τη δεκαετία του '60, όταν η κυβέρνηση Γεωργίου Παπανδρέου παρήγγειλε στον Αμερικανό μελετητή Γουίλμπουρ Σμιθ το 1962 μια μελέτη για τον ολοκληρωμένο συγκοινωνιακό σχεδιασμό της πρωτεύουσας.[4]  Η δικτατορική κυβέρνηση παρήγγειλε μια δεύτερη μελέτη στον Σμιθ, η οποία προέβλεπε για πρώτη φορά τη δημιουργία μιας γραμμής που θα ένωνε τον Πειραιά με την Αγία Παρασκευή μέσω του Αιγάλεω και του κέντρου.[5]

Μετά την πτώση της Δικτατορίας, η κυβέρνηση της Νέας Δημοκρατίας υιοθέτησε τα βασικά συμπεράσματα της μελέτης Σμιθ και το 1977 ύστερα από διεθνή διαγωνισμό παρήγγειλε μια προκαταρκτική μελέτη για τον σχεδιασμό ενός δικτύου μετρό από τη γαλλοελληνική κοινοπραξία SOFRETU-SGTE-SOGELERG-ADK. Η μελέτη αυτή αποτέλεσε και τη βάση για τη δημιουργία του δικτύου τη δεκαετία του 2000 και πρότεινε τη δημιουργία δύο νέων γραμμών. Η πρώτη εκτεινόταν από τον Γέρακα μέχρι το Αιγάλεω μέσω του κέντρου και αποτέλεσε τον πρόδρομο της Γραμμής 3.

Η κυβέρνηση του ΠΑΣΟΚ, η οποία είχε παγώσει το σχέδιο επέκτασης του μετρό κατά την πρώτη θητεία της,[6] επανέφερε τα σχέδια για μετρό το 1985 και το ενέταξε στο νέο Ρυθμιστικό Σχέδιο της Αθήνας που παρουσιάστηκε την ίδια χρονιά. Το σχέδιο περιελάμβανε τις γραμμές που είχε προτείνει η SOFRETU, τη γραμμή Α Πειραιάς-Αιγάλεω-Γέρακας και τη γραμμή Β Περιστέρι-Γλυφάδα. Ο ΗΣΑΠ παρέδωσε μελέτες που συμφωνούσαν με αυτές τις γραμμές, οι οποίες μετονομάστηκαν σε 2 και 3, με την υπάρχουσα γραμμή να μετονομάζεται σε 1.[6] Στην αρχική μελέτη της γραμμής 3, προβλεπόταν σταθμός στο ύψος του Γεωπονικού Πανεπιστημίου Αθηνών με το όνομα Γεωπονική, προοπτική που εγκαταλείφθηκε.

## Γραμμές

Σήμερα, το δίκτυο του Μετρό αποτελείται από 3 γραμμές:

Ο συνολικός αριθμός των σταθμών του δικτύου ανέρχεται στους 61 (με τους σταθμούς ανταπόκρισης να υπολογίζονται μία φορά). Οι τρεις γραμμές του μετρό συνδέονται με το δίκτυο του προαστιακού σιδηροδρόμου και του τραμ της Αθήνας.

## Ανάπτυξη του δικτύου Μετρό

### Έργα σε στάδιο υλοποίησης

**Επέκταση Γραμμής 3 προς Πειραιά**

Σε εξέλιξη είναι το έργο της επέκτασης της Γραμμής 3 από την Αγία Μαρίνα προς τον Πειραιά, μήκους 7,6 χλμ με 6 σταθμούς. Η σχετική σύμβαση υπογράφτηκε την 1η Μαρτίου του 2012. Η επέκταση αναμένεται να παραδοθεί στις αρχές του 2018. Με την ολοκλήρωσή της, αναμένεται να εξυπηρετούνται καθημερινά 132.000 νέοι επιβάτες, ενώ ο συνολικός χρόνος από το Λιμάνι έως το Αεροδρόμιο θα διανύεται με το Μετρό σε μόλις 45 λεπτά. Οι σταθμοί της επέκτασης είναι οι εξής:

* Αγία Βαρβάρα (Λεωφόρος Ελευθερίου Βενιζέλου, Ι.Ν. Αγίας Ελεούσης)
* Κορυδαλλός (Πλατεία Ελευθερίας)
* Νίκαια (Πλατεία Ελευθερίου Βενιζέλου)
* Μανιάτικα (Αιτωλικού & Μαυρομιχάλη)
* Πειραιάς (Πλατεία Οδησσού - Λιμάνι)
* Δημοτικό Θέατρο (Πλατεία Κοραή)

### Έργα υπό μελέτη (μελλοντικά)

#### Γραμμή 4

Σύμφωνα με τη Μελέτη Ανάπτυξης Μετρό, θα κατασκευάζονταν δύο νέες γραμμές, στην πραγματικότητα κλάδοι των υφιστάμενων γραμμών: ο κλάδος της γραμμής 2 ***(**Πανεπιστήμιο* ***-*** *Άλσος Βεΐκου**)*** και ο κλάδος της γραμμής 3 ***(**Πανόρμου - Μαρούσι**)***. Τα αποτελέσματα πρόσφατων ερευνών έδειξαν ότι θα ήταν προτιμότερη η κατασκευή μίας νέας αυτόνομης γραμμής. Η σχεδιαζόμενη γραμμή προκύπτει ως αποτέλεσμα της συνένωσης των αρχικά σχεδιασμένων γραμμών και της προσθήκης μερικών νέων σταθμών, μεταξύ των σταθμών Πανεπιστημίου, Ευαγγελισμού και Κατεχάκη (αντί Πανόρμου), επεκτάσεων προς τον Περισσό και προς τη Λυκόβρυση, καθώς και διακλάδωσης από τον Ευαγγελισμό προς την Άνω Ηλιούπολη.

Στις 25 Σεπτεμβρίου του 2014 παρουσιάστηκε το πρώτο τμήμα της νέας γραμμής, *Άλσος Βεΐκου - Γουδή*. Το τμήμα θα έχει συνολικό μήκος 11,7 χιλιόμετρα συν 800 μέτρα συνδετήριας σήραγγας με τις γραμμές 2&3 και 14 σταθμούς. Οι συρμοί θα κινούνται αυτόματα χωρίς οδηγό. Η κατασκευή του αναμένεται να έχει ολοκληρωθεί το 2022. Στο σχεδιασμό αυτό δεν περιλαμβάνεται ο σταθμός μετρό Πάρνηθος, παρότι υπήρχε στην αρχική μελέτη.

Η γραμμή 4 είναι η μόνη μελλοντική γραμμή που περιλαμβάνεται στο ισχύον Ρυθμιστικό Σχέδιο Αθήνας.

#### Επέκταση Γραμμής 2 προς Ίλιον και Γλυφάδα

Η Αττικό Μετρό μελετά δύο επεκτάσεις της Γραμμής 2, προς Ίλιον και Γλυφάδα. Η επέκταση από την Ανθούπολη στο Ίλιον θα περιλαμβάνει τρεις σταθμούς:

* Παλατιανή (Θηβών και Καππαδοκίας)
* Ίλιον (Θηβών και Ελαιών)
* Άγιος Νικόλαος  (Αγίου Νικολάου και Παραμυθιάς)

Οι ονομασίες των σταθμών φαίνονται στoν χάρτη «Σχέδιο Ανάπτυξης Γραμμών Μετρό Αθήνας» ο οποίος είναι αναρτημένος στον επίσημο ιστότοπο της Αττικό Μετρό.

Οι θέσεις των σταθμών της επέκτασης προς Ίλιον είναι ενδεικτικές. Αρχικά προβλεπόταν επέκταση της γραμμής 2 προς ***Άγιο Ιερόθεο*** και ***Κηπούπολη***. Λόγω όμως των παλιών λιγνιτωρυχείων που εντοπίστηκαν στην περιοχή, ο σχεδιασμός αναθεωρήθηκε και η χάραξη της επέκτασης έγινε προς τα βόρεια - βορειοανατολικά, κατά μήκος της οδού Θηβών και της οδού Αγίου Νικολάου.

Το Μάρτιο του 2013 προκηρύχθηκε διαγωνισμός για την εκπόνηση των τελικών ερευνών και μελετών, από τις οποίες θα καθοριστεί κι η ακριβής χάραξης της γραμμής στην περιοχή της Ανθούπολης. Η διάρκεια της σύμβασης ήταν 35 μήνες,  Συνεπώς, οι μελέτες θα διαρκούσαν μέχρι το 2016.

Η επέκταση προς Γλυφάδα προβλέπεται να πραγματοποιηθεί σε μεταγενέστερη φάση. Στον αρχικό σχεδιασμό προβλεπόταν μία γραμμή 2 περίπου χιλιομέτρων και περιλαμβάνονταν 2 νέοι σταθμοί, Άνω Γλυφάδα και Γλυφάδα. Η τελική χάραξη είναι ακόμα υπό μελέτη.

#### Υπογειοποίηση τμήματος Πειραιάς-Φάληρο και σταθμός Καμίνια

Έχει γίνει μελέτη για υπογειοποίηση του τμήματος *Φάληρο - Πειραιάς* και κατασκευή νέου, υπόγειου σταθμού, μεταξύ των σταθμών Φαλήρου και Πειραιά, με το όνομα Καμίνια στο ύψος του παλαιού εργοστασίου Κεράνης. Το έργο σχεδιαζόταν αρχικά να παραδοθεί μαζί με την επέκταση τραμ του Πειραιά, όμως η ΣΤΑΣΥ το απένταξε θεωρόντας πως το έργο δεν θα είχε μακροπρόθεσμα θετική επίδραση στα έσοδα της. Η κυβέρνηση Τσίπρα εκδήλωσε το ενδιαφέρον της να το πραγματοποιήσει με χρηματοδότηση με Σύμπραξη Δημοσίου και Ιδιωτικού Τομέα (ΣΔΙΤ) και από το Ευρωπαϊκό Ταμείο Στρατηγικών Επενδύσεων.

#### Επέκταση Κηφισιά - Άγιος Στέφανος

Έχουν γίνει μελέτες για επέκταση - συνολικού μήκους 11,1 χλμ. - της υφιστάμενης γραμμής από την Κηφισιά στον Άγιο Στέφανο. Το έργο είχε προβλεφθεί να κατασκευαστεί σε δύο φάσεις: Το πρώτο τμήμα μήκους 6,5 χλμ., θα ξεκινούσε από το σταθμό ΚΑΤ και θα κατέληγε στο 20ό χλμ. της εθνικής οδού Αθηνών-Λαμίας. Στο τμήμα αυτό θα κατασκευάζονταν πέντε υπόγειοι σταθμοί, στην Κηφισιά (υπογειοποιείται ο σημερινός σταθμός), επί της Τατοΐου (ΑΟΚ), στη Νέα Ερυθραία, στο Καστρί και στο 20ό χλμ. Εθνικής Οδού Αθηνών-Λαμίας (Εκάλη), όπου είχε σχεδιαστεί να κατασκευασθεί και μεγάλος χώρος στάθμευσης οχημάτων. Το δεύτερο τμήμα, μήκους 4,6 χλμ θα ξεκινούσε από τον σταθμό της Εθνικής Οδού Αθηνών-Λαμίας και θα κατέληγε στον Άγιο Στέφανο με μια ενδιάμεση στάση επί της Λεωφόρου Μαραθώνος στην Άνοιξη. Παρά την προσπάθεια βουλευτών της περιοχής η επέκταση δεν φαίνεται να είναι ενεργή, και ούτε δείχνει ότι θα δημοπρατηθεί στο εγγύς μέλλον. Το ισχύον Ρυθμιστικό Σχέδιο Αθηνών περιλαμβάνει μόνο το πρώτο τμήμα.

### Έργα υπό μελέτη (μελλοντικά)

#### Γραμμή 4

Σύμφωνα με τη Μελέτη Ανάπτυξης Μετρό, θα κατασκευάζονταν δύο νέες γραμμές, στην πραγματικότητα κλάδοι των υφιστάμενων γραμμών: ο κλάδος της γραμμής 2 ***(**Πανεπιστήμιο* ***-*** *Άλσος Βεΐκου**)*** και ο κλάδος της γραμμής 3 ***(**Πανόρμου - Μαρούσι**)***. Τα αποτελέσματα πρόσφατων ερευνών έδειξαν ότι θα ήταν προτιμότερη η κατασκευή μίας νέας αυτόνομης γραμμής. Η σχεδιαζόμενη γραμμή προκύπτει ως αποτέλεσμα της συνένωσης των αρχικά σχεδιασμένων γραμμών και της προσθήκης μερικών νέων σταθμών, μεταξύ των σταθμών Πανεπιστημίου, Ευαγγελισμού και Κατεχάκη (αντί Πανόρμου), επεκτάσεων προς τον Περισσό και προς τη Λυκόβρυση, καθώς και διακλάδωσης από τον Ευαγγελισμό προς την Άνω Ηλιούπολη.

Στις 25 Σεπτεμβρίου του 2014 παρουσιάστηκε το πρώτο τμήμα της νέας γραμμής, *Άλσος Βεΐκου - Γουδή*. Το τμήμα θα έχει συνολικό μήκος 11,7 χιλιόμετρα συν 800 μέτρα συνδετήριας σήραγγας με τις γραμμές 2&3 και 14 σταθμούς. Οι συρμοί θα κινούνται αυτόματα χωρίς οδηγό. Η κατασκευή του αναμένεται να έχει ολοκληρωθεί το 2022. Στο σχεδιασμό αυτό δεν περιλαμβάνεται ο σταθμός μετρό Πάρνηθος, παρότι υπήρχε στην αρχική μελέτη.

Η γραμμή 4 είναι η μόνη μελλοντική γραμμή που περιλαμβάνεται στο ισχύον Ρυθμιστικό Σχέδιο Αθήνας.

#### Επέκταση Γραμμής 2 προς Ίλιον και Γλυφάδα

Η Αττικό Μετρό μελετά δύο επεκτάσεις της Γραμμής 2, προς Ίλιον και Γλυφάδα. Η επέκταση από την Ανθούπολη στο Ίλιον θα περιλαμβάνει τρεις σταθμούς:

* Παλατιανή (Θηβών και Καππαδοκίας)
* Ίλιον (Θηβών και Ελαιών)
* Άγιος Νικόλαος  (Αγίου Νικολάου και Παραμυθιάς)

Οι ονομασίες των σταθμών φαίνονται στoν χάρτη «Σχέδιο Ανάπτυξης Γραμμών Μετρό Αθήνας» ο οποίος είναι αναρτημένος στον επίσημο ιστότοπο της Αττικό Μετρό.

Οι θέσεις των σταθμών της επέκτασης προς Ίλιον είναι ενδεικτικές. Αρχικά προβλεπόταν επέκταση της γραμμής 2 προς ***Άγιο Ιερόθεο*** και ***Κηπούπολη***. Λόγω όμως των παλιών λιγνιτωρυχείων που εντοπίστηκαν στην περιοχή, ο σχεδιασμός αναθεωρήθηκε και η χάραξη της επέκτασης έγινε προς τα βόρεια - βορειοανατολικά, κατά μήκος της οδού Θηβών και της οδού Αγίου Νικολάου.

Το Μάρτιο του 2013 προκηρύχθηκε διαγωνισμός για την εκπόνηση των τελικών ερευνών και μελετών, από τις οποίες θα καθοριστεί κι η ακριβής χάραξης της γραμμής στην περιοχή της Ανθούπολης. Η διάρκεια της σύμβασης ήταν 35 μήνες,  Συνεπώς, οι μελέτες θα διαρκούσαν μέχρι το 2016.

Η επέκταση προς Γλυφάδα προβλέπεται να πραγματοποιηθεί σε μεταγενέστερη φάση. Στον αρχικό σχεδιασμό προβλεπόταν μία γραμμή 2 περίπου χιλιομέτρων και περιλαμβάνονταν 2 νέοι σταθμοί, Άνω Γλυφάδα και Γλυφάδα. Η τελική χάραξη είναι ακόμα υπό μελέτη.

#### Υπογειοποίηση τμήματος Πειραιάς-Φάληρο και σταθμός Καμίνια

Έχει γίνει μελέτη για υπογειοποίηση του τμήματος *Φάληρο - Πειραιάς* και κατασκευή νέου, υπόγειου σταθμού, μεταξύ των σταθμών Φαλήρου και Πειραιά, με το όνομα Καμίνια στο ύψος του παλαιού εργοστασίου Κεράνης. Το έργο σχεδιαζόταν αρχικά να παραδοθεί μαζί με την επέκταση τραμ του Πειραιά, όμως η ΣΤΑΣΥ το απένταξε θεωρόντας πως το έργο δεν θα είχε μακροπρόθεσμα θετική επίδραση στα έσοδα της. Η κυβέρνηση Τσίπρα εκδήλωσε το ενδιαφέρον της να το πραγματοποιήσει με χρηματοδότηση με Σύμπραξη Δημοσίου και Ιδιωτικού Τομέα (ΣΔΙΤ) και από το Ευρωπαϊκό Ταμείο Στρατηγικών Επενδύσεων.

#### Επέκταση Κηφισιά - Άγιος Στέφανος

Έχουν γίνει μελέτες για επέκταση - συνολικού μήκους 11,1 χλμ. - της υφιστάμενης γραμμής από την Κηφισιά στον Άγιο Στέφανο. Το έργο είχε προβλεφθεί να κατασκευαστεί σε δύο φάσεις: Το πρώτο τμήμα μήκους 6,5 χλμ., θα ξεκινούσε από το σταθμό ΚΑΤ και θα κατέληγε στο 20ό χλμ. της εθνικής οδού Αθηνών-Λαμίας. Στο τμήμα αυτό θα κατασκευάζονταν πέντε υπόγειοι σταθμοί, στην Κηφισιά (υπογειοποιείται ο σημερινός σταθμός), επί της Τατοΐου (ΑΟΚ), στη Νέα Ερυθραία, στο Καστρί και στο 20ό χλμ. Εθνικής Οδού Αθηνών-Λαμίας (Εκάλη), όπου είχε σχεδιαστεί να κατασκευασθεί και μεγάλος χώρος στάθμευσης οχημάτων. Το δεύτερο τμήμα, μήκους 4,6 χλμ θα ξεκινούσε από τον σταθμό της Εθνικής Οδού Αθηνών-Λαμίας και θα κατέληγε στον Άγιο Στέφανο με μια ενδιάμεση στάση επί της Λεωφόρου Μαραθώνος στην Άνοιξη. Παρά την προσπάθεια βουλευτών της περιοχής η επέκταση δεν φαίνεται να είναι ενεργή, και ούτε δείχνει ότι θα δημοπρατηθεί στο εγγύς μέλλον. Το ισχύον Ρυθμιστικό Σχέδιο Αθηνών περιλαμβάνει μόνο το πρώτο τμήμα.

## Κανονισμοί

Το κάπνισμα και η κατανάλωση φαγητού ή ποτού δεν επιτρέπονται σε κανένα σημείο του δικτύου. Δεν επιτρέπεται η πώληση ή διανομή αγαθών ή υπηρεσιών. Δεν επιτρέπεται η επαιτεία ή η παρενόχληση του επιβατικού κοινού.
 Η ερασιτεχνική φωτογράφιση επιτρέπεται.

Η μεταφορά κατοικίδιων ζώων επιτρέπεται μόνο μέσα σε ειδικά κλουβιά. Το μετρό ξεκινά τη λειτουργία του στις 5 πμ κάθε μέρα, με τους τελευταίους συρμούς να περνούν στις 12.20 τα μεσάνυχτα από το σταθμό του Συντάγματος από όλες τις κατευθύνσεις τις καθημερινές και στις 02.20 πμ την Παρασκευή και το Σάββατο.

**Μεταφορά ποδηλάτων στους συρμούς**

Στους συρμούς του μετρό, του ηλεκτρικού και του τραμ επιτρέπεται η μεταφορά έως και δύο ποδηλάτων ανά συρμό, όλες τις ημέρες και ώρες. Η είσοδος των ποδηλάτων στο συρμό επιτρέπεται μόνο από την τελευταία πόρτα του τελευταίου οχήματος. Απόλυτη προτεραιότητα έχουν τα ΑμεΑ και τα άτομα που χρήζουν ειδικής βοήθειας. Η μεταφορά των ποδηλάτων στις αποβάθρες του δικτύου γίνεται είτε πεζή είτε με τους ανελκυστήρες και απαγορεύεται η χρήση των κυλιόμενων κλιμάκων.

## Φωτογραφίες

Σταθμός ΣύνταγμαΣταθμός Αγία ΜαρίναΣταθμός Αγία ΜαρίναΣταθμός ΑιγάλεωΣυρμός 2ης ΓενιάςΣταθμός Μαρούσι (Μετρό Αθηνών).jpgΣταθμός Μαρούσι
## Δείτε επίσης

* Γραμμή 1 (Μετρό Αθήνας)
* Γραμμή 2 (Μετρό Αθήνας)
* Γραμμή 3 (Μετρό Αθήνας)
* Γραμμή 4 (Μετρό Αθήνας)
* Σύστημα Μέσων Μαζικής Μεταφοράς Αθηνών
* Προαστιακός Αθήνας
* Μετρό Θεσσαλονίκης

## Εξωτερικοί σύνδεσμοι

* Αττικό Μετρό
* Ηλεκτρικοί Σιδηρόδρομοι Αθηνών Πειραιώς (ΗΣΑΠ)
* Η σελίδα του Υ.ΠΕ.ΧΩ.Δ.Ε. για το μετρό της Αθήνας (χρήσιμη για λόγους αρχείου)
* Η ιστορία του σιδηρόδρομου Πειραιά - Κηφισιάς

## Παραπομπές

1. ↑ Πρότυπο:Cite web
2. ↑ Επέκταση προς Πειραιά, Αττικό Μετρό Α.Ε.
3. ↑ 3,0 3,1 Γραμμή 4, Αττικό Μετρό Α.Ε.
4. ↑ Πρότυπο:Cite web
5. ↑ Πρότυπο:Cite web
6. ↑ Πρότυπο:Cite web
7. ↑ Πρότυπο:Cite web
8. ↑ Διαγωνισμός RFP-226/12 για έρευνες και μελέτες στο τμήμα «Ανθούπολη - Ίλιον», Έντυπο Τεχνικών Δεδομένων, Σελ. 3 και 4, Φεβρουάριος 2013, Αττικό Μετρό Α.Ε.
9. ↑ Διαγωνισμός RFP-226/12 για έρευνες και μελέτες στο τμήμα «Ανθούπολη - Ίλιον», Αττικό Μετρό Α.Ε.
10. ↑ Πρότυπο:Cite web
11. ↑ Μελλοντικά έργα και επεκτάσεις ΗΣΑΠ – Γραμμή 1
12. ↑ Πρότυπο:Cite news
13. ↑ Πρότυπο:Cite web
14. ↑ Πρότυπο:Cite web
15. ↑ http://www.athenstransport.com/2011/12/isap-erga-8/
17. ↑ Πρότυπο:Cite web
18. ↑ Πρότυπο:Cite web
19. ↑ Πρότυπο:Cite web
20. ↑ Πρότυπο:Cite web
21. ↑ Διαγωνισμός RFP-226/12 για έρευνες και μελέτες στο τμήμα «Ανθούπολη - Ίλιον», Έντυπο Τεχνικών Δεδομένων, Σελ. 3 και 4, Φεβρουάριος 2013, Αττικό Μετρό Α.Ε.
22. ↑ Διαγωνισμός RFP-226/12 για έρευνες και μελέτες στο τμήμα «Ανθούπολη - Ίλιον», Αττικό Μετρό Α.Ε.
23. ↑ Πρότυπο:Cite web
24. ↑ Μελλοντικά έργα και επεκτάσεις ΗΣΑΠ – Γραμμή 1
25. ↑ Πρότυπο:Cite news
26. ↑ Πρότυπο:Cite web
27. ↑ Πρότυπο:Cite web
28. ↑ http://www.athenstransport.com/2011/12/isap-erga-8/
29. ↑ Πρότυπο:Cite web
30. ↑ Μετακίνηση με το Μετρό και τον Ηλεκτρικό Σιδηρόδρομο, ΣΤΑ.ΣΥ. Α.Ε.
31. ↑ synigoros.gr
32. ↑ Μεταφορά κατοικιδίων, ΣΤΑ.ΣΥ. Α.Ε.
33. ↑ Μεταφορά ποδηλάτων στο Μετρό, το Τραμ και τον Ηλεκτρικό, ΣΤΑ.ΣΥ. Α.Ε.